Tabasalu Ühisgümnaasium asub Eesti põhjarannikul Tallinnast umbes 8 km läänes ning on Tallinnaga logistiliselt hästi ühendatud. Meie koolis on ligi 1000 õpilast ja 80 õpetajat, mis teeb meie koolist ühe Eesti suurimatest koolidest.
Tule meile
- ajaloo- ja ühiskonnaõpetuse õpetajaks!
Võta vastu väljakutse kujundada ajaloo õpetamine Tabasalu Ühisgümnaasiumis haaravaks ja kaasavaks õppijakeskseks õppeks! Ootame Sind kandideerima, kui Sulle on tähtis koolitund, kus lapsed tunnevad ennast kaasatuna ja mõistavad aine rolli ja jõudu enesearengus. Sa naudid õpetamist ja seeläbi õpilase arengu positiivset mõjutamist ning oled avatud ka uute õpimeetodite rakendamisele.
Kooliaste: II ja III kooliaste ja/või gümnaasium.
Tööleasumise aeg on 1. jaanuar 2018.
Ootame kandideerima, kui Sul on
- magistrikraad või sellele vastav kvalifikatsioon ja õpetajakutse,
- arusaam ja visioon õppijakesksest õppest ja selle teostamisest,
- koostööoskus ja hea suhtlemisoskus,
- vastutustunne, korrektsus ja täpsus.
Omalt poolt pakume
- head motivatsioonipaketti,
- konkurentsivõimelist töötasu,
- heade tulemuste märkamist tugeva materiaalse motivatsioonipaketi kaudu,
- tugevat materiaal-tehnilist baasi,
- võimalust tasuta kasutada kõigi mugavustega Tabasalu Spordikompleksi (spaa ja jõusaal),
- koolikeskkonda, mis on väga huvitatud koos Sinuga avastama uute õpimeetodite (õppijakeskne õpe) rakendamist õppetöös ning protsessi igakülgselt toetama,
- suures mahus isiklikku arengut toetavaid koolitusi.
Täiendavat informatsiooni leiad kooli kodulehelt www.tyg.edu.ee.
Avaldus, CV ja kvalifikatsiooni tõendavate dokumentide koopiad (diplom koos akadeemilise tõendiga) saata hiljemalt 01.12.2017 kella 12-ks e-aadressil email@example.com.